Diari Oficial de la Generalitat Valenciana


Sumari del DOGV 2223, del 09-03-1994 (1994/830808)

ORDRE de 2 de març de 1994, de la Conselleria d'Educació i Ciència, per la qual es convoquen ajudes econòmiques per als centres docents privats concertats que imparteixen ensenyaments de Pre-escolar/Educació Infantil i d'Educació Primària General Bàsica en Valencià.
--------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/02/(1)/dof/vci/html**

### Dades del document

Número de DOGV
:   2223

Data del DOGV
:   09-03-1994

Secció del DOGV
:   DISPOSICIONS GENERALS

Número del document
:   1994/830808


Data del document
:   02-03-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 2 de març de 1994, de la Conselleria d'Educació i Ciència, per la qual es convoquen ajudes econòmiques per als centres docents privats concertats que imparteixen ensenyaments de Pre-escolar/Educació Infantil i d'Educació Primària/Educació General Bàsica en València. [94/1562]  
L'Estatut d'Autonomia de la Comunitat Valenciana estableix, en el títol primer, l'oficialitat dels idiomes valencià i castellà i el dret de tots a conèixer-los i usar-los, l'especial protecció i respecte envers la recuperació del valencià i la reserva de llei per a fixar els criteris d'aplicació de la llengua pròpia en l'administració i l'ensenyament.  
En compliment del mandat estatutari, la Llei 4/1983, de 23 de novembre, de la Generalitat Valenciana, d'Us i Ensenyament del Valencià fixa, com un dels seus objectius específics, protegir la recuperació del valencià.  
Per a l'aplicació d'aquesta llei, en l'àmbit de l'ensenyament no universitari, es dicta el Decret 79/1984, de 30 de juliol, del Consell de la Generalitat Valenciana, que atribuïa a la Conselleria de Cultura, Educació i Ciència la competència per tal de promoure, per mitjà dels diferents estaments de la comunitat educativa, els plans d'escolarització en valencià, adoptant, amb aquesta finalitat, les mesures administratives oportunes.  
El reconeixement necessari i la valoració de l'actuació duta a terme pels centres docents privats concertats que imparteixen Pre-escolar/Educació Infantil i l'Educació Primària/Educació General Bàsica en valencià, fan necessària la convocatòria d'un sistema d'ajudes econòmiques que faciliten el desenvolupament i consolidació d'aquells centres privats concertats que ja imparteixen l'ensenyament en valencià.  
Per tot això, en virtut de les atribucions que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
La Conselleria d'Educació i Ciència, dins els límits pressupostaris aprovats amb aquesta finalitat, concedirà ajudes adreçades a aquells centres docents privats concertats que imparteixen Pre-escolar/Educació Infantil i Educació Primària/Educació General Bàsica en valencià.  
Segon  
1. Les ajudes a què fa referència l'article anterior contribuiran al finançament parcial de les despeses derivades del desenvolupament de l'ensenyament en valencià en els centres que poden acollir-se a allò que disposa aquesta ordre.  
2. L'import global màxim que podrà assignar-se en concepte d'aquestes ajudes serà de 68.083.761 PTA, i l'abonament es realitzarà a càrrec de la línia de subvenció 4,07 de la secció, servei i programa 72.80.463.62 d'ensenyaments bàsics d'aquest exercici econòmic.  
3. La quantitat que s'adjudique a cada centre, sumada a altres ingressos que aquest reba, no podrà ser superior a les despeses que aquest realitze a causa de la implantació i desplegament de l'ensenyament en valencià.  
Tercer  
S'aproven les bases per les quals es regeix aquesta convocatòria, incloses com a annex I a aquesta ordre, i també el model d'instància inclòs com a annex II.  
DISPOSICIONS FINALS  
Primera  
Es delega la Direcció General de Centres Docents per a la facultat de concedir o denegar aquestes ajudes, alhora que se l'autoritza perquè dicte les resolucions necessàries per al desplegament i execució d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 2 de març de 1994  
El conseller d'Educació i Ciència,  
JOAN ROMERO I GONZÁLEZ  
 ANNEX I  
Bases de la convocatòria  
Primera. Concepte de la subvenció  
Les ajudes s'atorgaran en concepte de subvenció per tal de contribuir parcialment al desplegament i consolidació de l'ensenyament en valencià dels centres docents privats concertats que imparteixen els nivells de Pre-escolar/Educació Infantil i Educació Primària/Educació General Bàsica en valencià.  
Segona. Sol·licitants  
1. Podran sol·licitar aquestes ajudes els titulars dels centres docents privats concertats de la Comunitat Valenciana que, havent d'impartir de fet l'Educació Pre-escolar/Educació Infantil i l'Educació Primària/Educació General Bàsica en valencià, tinguen la corresponent autorització administrativa per a impartir l'ensenyament en valencià.  
2. No podran optar a l'obtenció de la subvenció a què fa referència aquesta convocatòria:  
a) Els centres que manquen d'autorització definitiva de funcionament.  
b) Els centres que manquen d'autorització administrativa per a impartir l'ensenyament en valencià, encara que posseesquen autorització del Disseny Particular del Programa d'Incorporació Progressiva del Valencià.  
c) Els centres que no hagen iniciat de fet l'ensenyament en valencià, abans de l'1 d'octubre de 1993, encara que hagen previst encetar-lo per al curs 1994/95.  
d) Els centres que, havent resultat beneficiaris d'aquest mateix tipus d'ajudes en l'exercici anterior, no hagen procedit a la seua justificació.  
e) Els centres als quals se'ls haja obert un expedient administratiu per incompliment del concert educatiu.  
f) Els centres que no hagen donat d'alta el personal (docent i no docent) en la Seguretat Social.  
g) Els centres que no hagen complert les obligacions tributàries, especificades en l'Ordre de 7 de gener de 1991, de la Conselleria d'Economia i Hisenda (DOGV número 1477, de 5 de febrer), en compliment de l'article 47.7, del Decret Legislatiu de 26 de juny de 1991 (DOGV número 1588, de 17 de juliol), i de la resta de la normativa concordant.  
h) Els centres el professorat dels quals no posseesca la titulació requerida en l'article 14 de l'Ordre de 21 de maig de 1985, de la Conselleria de Cultura, Educació i Ciència, per la qual es regula el Pla de Reciclatge del Professorat.  
Tercera. Formalització  
1. Les sol·licituds es formalitzaran atenent el model que s'hi adjunta com a annex II a aquesta convocatòria.   
Les instàncies, annexos i documentació es podran presentar en les direccions territorials d'Educació corresponents, en les oficines d'Informació, Iniciatives i Reclamacions de la Generalitat Valenciana i en la resta dels llocs establerts en l'article 38 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
2. El termini per a la presentació de les sol·licituds serà de vint dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.  
Quarta. Documentació  
Juntament amb la sol·licitud caldrà presentar la documentació següent:  
a) Memòria per duplicat en què conste:  
- Resum de l'avaluació del desplegament de l'ensenyament en valencià del centre dels cursos 1991-92 i 1992-93, si escau, tant pel que fa a l'avaluació dels alumnes com a la del propi funcionament dels programes d'ensenyament en valencià en el centre.  
- Projecte de Normalització Lingüística del centre.  
- Participació del centre en conjunt o de professors individuals en projectes d'innovació educativa o en activitats de formació institucionals relacionades amb l'ensenyament en valencià, organitzades pels CEPs o serveis centrals de la Conselleria d'Educació i Ciència (Assessoria Didàctica del Servei d'Ensenyaments en Valencià o altres), durant els cursos 1992-93, si escau, i 1993-94. Per tal d'acreditar-la hauran d'aportar-se les certificacions expedides pels organismes competents d'haver participat o estar participant en les esmentades activitats.  
b) Balanç econòmic d'ingressos i despeses del curs 1992-93 per la implantació i desplegament de l'ensenyament en valencià i previsions econòmico-pressupostàries per al curs 1993-94 pel mateix concepte, segons model inclòs com a annex II.a) a aquesta ordre.  
c) Relació de la plantilla de personal del centre (docent i no docent) del curs 93/94, segons models inclosos com a annexos II.b) i II.c) a aquesta ordre.  
d) Fotocòpies compulsades de la titulació de la totalitat del personal del centre quant al nivell de coneixements del valencià (personal docent: certificat de capacitació o diploma de mestre en valencià; personal no docent: certificat corresponent de la Junta Qualificadora de Coneixements de Valencià).  
e) Fotocòpia compulsada del TC-1 i TC-2 del centre corresponent al mes de gener de 1994.  
f) Certificat de la titularitat del centre on conste que es troba al corrent de les obligacions tributàries del centre, establertes en l'Ordre de 7 de gener de 1991, de la Conselleria d'Economia i Hisenda (DOGV núm. 1477, de 5 de febrer).  
g) Document on conste:  
g.1.) El compromís del centre de sotmetre's a les actuacions de comprovació que ha d'efectuar aquesta conselleria i les de control financer que corresponen a la Intervenció General en relació amb l'ajuda concedida.  
g.2.) El compromís del centre d'actuar en coordinació amb la Conselleria d'Educació i Ciència pel que fa a la planificació general que aquesta elabore.  
Cinquena. Tramitació per part de la Direcció Territorial d'Educació  
Si en el moment de la recepció de la instància i els documents hi manca qualsevol d'ells, la direcció territorial corresponent els reclamarà per correu certificat i amb justificant de recepció a l'entitat sol·licitant, i li concedirà un termini de deu dies perquè puga aportar-hi les dades o els documents no inclosos en l'expedient, en compliment de l'article 71 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
En cas que transcórrega el termini indicat sense que haja presentat la documentació exigida, es trametrà l'expedient, fent-hi constar aquesta incidència, a la Direcció General de Centres Docents, on s'arxivarà sense més tràmit.  
Una vegada els expedients complets, la Inspecció Educativa emetrà un informe sobre els punts següents:  
-Dades del centre.  
-Nombre de grups/unitats de Pre-escolar/Educació Infantil i Educació Primària/EGB subvencionats al 100% que imparteixen l'ensenyament en valencià i ratio professor/alumne.  
-Nombre de grups/unitats que imparteixen Pre-escolar/Educació Infantil i Educació Primària/EGB en valencià que no estiguen subvencionats al 100% i ratio professor/alumne.  
- Quantitats percebudes de les famílies en concepte d'ensenyament reglat.  
- Anàlisi de la titulació específica en valencià del personal docent i no docent del centre.  
- Valoració del contingut de la memòria presentada.  
Paral·lelament, l'Assessoria Didàctica per a l'Ensenyament en Valencià, a la qual s'haurà fet arribar prèviament el duplicat de la memòria presentada pel centre sol·licitant, emetrà informe valoratiu dels seus continguts.  
En el termini d'un mes comptador des de l'endemà de l'últim dia hàbil per a la presentació d'instàncies, les direccions territorials procediran a trametre a la Direcció General de Centres Docents els expedients complets, a fi que siguen tramitats, incloent-hi l'informe de la Inspecció educativa.  
En el mateix termini, els assessors didàctics per a l'Ensenyament en Valencià trametran els informes realitzats al Servei d'Ensenyament en Valencià, el qual els farà arribar a la Direcció General de Centres Docents, perquè se'n faça la tramitació corresponent.  
Sisena. Proposta de resolució  
1. L'examen i valoració dels expedients presentats i dels informes emesos per la Inspecció i l'Assessoria de Valencià, i també la consegüent proposta de concessió i denegació de les ajudes, correspondrà a una comissió composta per:  
- El/la cap del Servei de Centres Privats, qui farà de president/a.  
- El/la cap del Servei d'Ensenyament del Valencià.  
- Un/a inspector/a educatiu/va designat/da pel secretari general a proposta de la directora general de Centres Docents.  
- El/la cap de la Secció de Subvencions de la Direcció General de Centres Docents, qui actuarà de secretari/ària de la comissió.  
2. La comissió efectuarà la valoració dels expedients presentats i l'assignació de l'import de les ajudes previstes en aquesta ordre, tenint en compte el barem següent:  
a) Memòria presentada (fins un màxim de 2,5 punts).  
b) Titulació de la totalitat del personal docent pel que fa als seus coneixements de valencià (fins un màxim d'1 punt).  
c) Titulació de la totalitat del personal no docent pel que fa als seus coneixements de valencià (fins un màxim d'1 punt).  
d) Agrupament de l'alumnat i ratio professor/alumne dels grups/unitats que imparteixen l'ensenyament en valencià (fins un màxim d'1 punt).  
e) Nombre de grups/unitats subvencionats al 100% que imparteixen l'ensenyament en valencià (fins un màxim de 0,5 punts).  
f) Nombre de grups/unitats que imparteixen Pre-escolar/Educació Infantil en valencià, sense subvenció o amb una subvenció inferior al 100% (fins un màxim de 2,5 punts).  
g) Dèficit previst per al curs 93/94 en el centre amb motiu del desplegament de l'ensenyament en valencià (fins un màxim de 0,5 punts) (Annex II.a).  
h) Import de l'aportació familiar per l'ensenyament reglat (fins un màxim de 0,5 punts).  
i) Existència del nivell de Pre-escolar/Educació Infantil de 3 anys que imparteix l'ensenyament en valencià (fins un màxim de 0,25 punts).  
j) No recepció d'altres subvencions en l'exercici 1993 (fins un màxim de 0,25 punts).  
En cap cas la subvenció podrà ser superior a 2.500.000 PTA.  
Setena. Resolució  
Una vegada evacuada la proposta de la comissió sobre l'adjudicació de quantitats i la denegació de subvenció als centres que no complesquen els requisits establerts en l'Ordre de convocatòria, la Direcció General de Centres Docents, per delegació del conseller d'Educació i Ciència, resoldrà aquesta convocatòria.  
En tot cas, la denegació de la subvenció haurà de ser motivada i les raons caldrà fer-les constar en la resolució d'adjudicació.  
La resolució a què fa referència aquesta base caldrà que siga dictada en el termini màxim de 6 mesos comptadors des del dia de l'entrada en vigor d'aquesta ordre. En el supòsit que transcorregut aquest termini no s'haja dictat cap resolució, les sol·licituds presentades es consideraran desestimades.  
Aquesta resolució serà publicada en el Diari Oficial de la Generalitat Valenciana i en aquesta s'especificaran, entre altres aspectes, el termini de què disposarà la Direcció General de Centres Docents per a efectuar les propostes de pagament, el qual no haurà d'excedir els sis mesos des de la publicació de la resolució.  
Vuitena. Justificació de la subvenció  
Per a la percepció de la subvenció, el beneficiari haurà de justificar, davant la Direcció General de Centres Docents, les despeses i la destinació d'aquesta per un import igual o superior a l'ajuda concedida, i també el fet de trobar-se al corrent de les seues obligacions tributàries i les corresponents a la Seguretat Social, en compliment de l'article 47 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.  
En la documentació, que té com a finalitat justificar la subvenció, s'hi inclourà:  
a) Documentació de caràcter econòmic que justifique les despeses derivades de la implantació i desplegament de l'ensenyament en valencià del centre (fulls de salari del personal, butlletes de cotització a la Seguretat Social, factures, etc).  
b) Certificat, expedit per la Tresoreria General de la Seguretat Social corresponent, on conste que el centre a hores d'ara es troba al corrent en el pagament de les quotes de Seguretat Social de tota la seua plantilla de personal.  
c) Documentació acreditativa d'haver complert les obligacions tributàries del centre.  
Tots els documents hauran de ser originals o fotocòpies compulsades. Quant a la documentació de caràcter econòmic assenyalada en l'apartat a) del paràgraf anterior, només serà vàlida per a justificar la subvenció la compresa entre l'1 de gener i el 30 de juny de 1994, atès el caràcter de finançament parcial de funcionament del centre.  
La Direcció General de Centres Docents fixarà en la resolució d'aquesta convocatòria el termini per a la presentació de la documentació justificativa de la subvenció.  
Novena. Revocació o disminució de la subvenció  
1. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per part d'altres administracions o ens públics o privats, podrà donar lloc a la modificació de la resolució de concessió.  
L'import de les subvencions mai no podrà ser d'una quantia que, aïlladament o conjunta amb subvencions o ajudes d'altres administracions públiques, o d'altres ens públics o privats, supere el cost de l'activitat que desenvoluparà el beneficiari.  
2. Escaurà el reintegrament de les quantitats percebudes i l'exigència de l'interès de demora des del moment del pagament de la subvenció, en els casos següents:  
2.1. Incompliment de l'obligació de justificació.  
2.2. Obtenció de la subvenció sense complir les condicions requerides.  
2.3. Incompliment de la finalitat per a la qual fou concedida la subvenció.  
2.4. Incompliment de les condicions imposades als beneficiaris amb motiu de la concessió de la subvenció.  
3. Igualment, en el supòsit previst en el paràgraf segon del punt 1 d'aquesta base, quan la subvenció principal siga a càrrec de la Generalitat Valenciana, hi escaurà el reintegrament de la diferència per excés obtinguda sobre el cost de l'activitat desenvolupada.  
4. Així mateix, la no presentació de la documentació assenyalada en la base 8ª d'aquesta ordre en el termini que es determine en la resolució de la present convocatòria comportarà pèrdua del dret a rebre la subvenció per part del beneficiari.  
Deu. Altres possibles subvencions  
El beneficiari d'aquesta convocatòria assumeix el compromís de comunicar a la Direcció General de Centres Docents de la Conselleria d'Educació i Ciència l'obtenció de subvencions o ajudes per a la mateixa finalitat, provinents de qualsevol ens públic o privat.


Còpia Permalink ELI